Eesti mäesuusatamise juunioride koondise kriteeriumid 2018/2019 hooajaks

 1. Koondises on kuni neli 2002–1998 snd. meessportlast ja kuni neli 2002–1998 snd. naissportlast. Kriteeriumite täitmist oodatakse sportlastelt 2017/2018 hooajal.

 2. Kriteeriumiga määratud normi täitmine tagab sportlasele koha koondises kaheks hooajaks.

 3. Juunioride koondisesse arvatakse noortekoondise sportlane, kes on U16 teisel aastal olnud FIS CHI võistlustel vähemalt 10 parema seas või Trofeo Topolinol 25 parema seas. Staatus kehtib esimesel koondisesse kuulumise aastal.

 4. Koondisesse arvatakse eelistatuna mäesuusatamise juunioride MM-il 1.-30. koha saanud sportlased, kuid osalemist juunioride MM ́l ei käsitleta nõudena.

 5. FIS-i sarjas punktid seisuga peale iga FIS punktide kokkuvõtte publitseerimist
veebilingil http://data.fis-ski.com/alpine-skiing/fis-points-lists.html.
5.1 max.130 FIS-i punkti, esimese hooaja tulem juuniorina – s.o snd 2001.
5.2 max. 100 FIS-i punkti peale esimest hooaega juuniorina.

 6. Koondise kandidaat peab olema osalenud vähemalt ühel Eesti meistrivõistluste etapil.

 7. Koondise kandidaat peab kuuluma ESL-i liikmesklubisse, omama Eesti Vabariigi kodakondsust min. 4 aastat.

 8. Koondise kandidaat peab valdama suhtlus tasandil eesti keelt.

 9. Koondise koostamisel arvestatakse sportlike tulemusi, osalemist ja tulemust Eesti meistrivõistlustel, sportlase perspektiivikust, tervislikku seisundit ja
motiveeritust rahvusvahelise taseme saavutamiseks.

 10. Tiitlivõistlustele lähetatava koondise nimetamisel eelistatakse juba U14 ja U16 klassis Eestit esindanud sportlaseid.

 11. Peale jooksva hooaja FIS punktide kokkuvõtte avalikustamist teeb treener määratud tähtajaks, hiljemalt 10. maiks, ettepanku alakomiteele sportlase koondisesse kinnitamiseks.

12.Juunioride koondise liikmed võivad kandideerida rahvuskoondisesse (A või B koondis), juhul kui nad on täitnud vastava normi.

13. Koondis kinnitatakse vastavalt treenerite nõukogu ettepanekule mäesuusatamise alakomitee juhatuse poolt igal aastal 20. maiks.

14. Alakomitee juhatus jätab endale õiguse teha koondisesse kandideerivatele sportlastele kriteeriumide täitmisel põhjendatud erandeid.